Els ordinadors són realment bons repetint accions. Tu pots comptar fins a 10, 20 o 100. Però un ordinador
pot comptar fins a un milió o un bilió. No s'avorrirà i només trigarà uns segons.
Ja es tracti d'explicar, o dibuixar, o qualsevol altra cosa, els ordinadors poden repetir les coses centenars o fins i tot milions
de vegades. En programació, a això li diem bucle. Un bucle és la manera com fas per repetir el teu codi una vegada i
una altra. Per al proper puzzle, el teu objectiu és ajudar a l'Anna a crear un quadrat amb el bloc "Repeteix".
Tots els blocs de codi que posis dins del bloc "Repeteix" es repetiran un darrere de l'altre,
tantes vegades com vulguis. Per dibuixar un quadrat, pots utilitzar els blocs "Avança" i "Gira a la dreta"
4 vegades. Però la forma més fàcil és dir-li a l'ordinador "Avança" i "Gira a la dreta
90 graus" una sola vegada, i després dir-li que repeteixi aquest parell d'instruccions 4 vegades. Per fer això,
has de posar els blocs "Avança" i "Gira a la dreta" dins d'un bloc "Repeteix". Recorda,
pots canviar el número al bloc "Repeteix" per qualsevol valor, i el que hi ha dins del bloc
es repetirà la quantitat de vegades indicada.